મઠિયાં તળતાં યામિનીબહેને એ પણ નોંધ્યું કે પૂછપરછ કરતા પતિની આંખો ક્યાં ભટકી રહી છે! એમ તો આ કજરી પણ ઓછી નખરાળી નથી. છે નોકરાણી, પણ પહેરવા-ઓઢવામાં પૂરી ફૅશનેબલ. રવિવારીમાં મળતી સો-બસો રૂપિયાની તોય કાંજીવરમની સાડી, લાંબા વાળનો ચોટલો, ચહેરા પર સુગંધી પાઉડ૨ ભેગી લાલી-લિપસ્ટિકની સજાવટ, હાથોમાં પ્લાસ્ટિકની નૌ-નૌ ચુડિયાં, કાનમાં અત્તરનું પૂમડું ને બધાથી અળિયાણું ૨૨-૨૪ વરસનું ફાટફાટ થતું જોબન!